open-index/open-wikipedia-markdown huggingface dataset:
Bevis

**Bevis** brukes i flere sammenhenger:
* Bevis (vitenskap)
** Matematisk bevis
* Bevis (jus)
* Bevis (dokument)
* som etternavn
** John Bevis

## Se også
* Anekdotisk bevisføring
* Indisium
Chiesanuova

**Cheisanuova** er en av de ni kommunene som San Marino er delt inn i. Kommunen har  innbyggere (februar 2014).

Mauel Poggiali, to ganger verdensmester i mc (motorsykkel) (125cc og 250cc) kommer fra Chiesanuova.

## Referanser
Fiorentino

**Fiorentino** er en av ni kommuner eller «castelli» i San Marino. Den har  innbyggere (februar 2014).

## Referanser
Huronsjøen

**Huronsjøen** er en av de store sjøer (Great Lakes, Grands Lacs) i Nord-Amerika. Den er den nest største av de store sjøer og verdens tredje største ferskvannsinnsjø. Den har en areal på 59&nbsp;600 km² og inneholder 3&nbsp;543 km³ vann. Største lengde og bredde er henholdsvis 332 og 295 kilometer. Gjennomsnittsdybde 59 meter og største dybde 229 meter. 

De fem store sjøer er, Øvresjøen, Michigansjøen, Ontariosjøen, Eriesjøen og Huronsjøen. 

I Huronsjøen ligger Manitoulinøya, verdens største innlandsøy (2 766 km²).

## Større byer ved Huronsjøen

* Saginaw, Michigan
* Bay City, Michigan
* Alpena, Michigan
* Cheboygan, Michigan
* St. Ignace, Michigan
* Port Huron, Michigan
* Goderich, Ontario
* Sarnia, Ontario

## Referanser


## Eksterne lenker
*
Epiktet

**Epiktet** eller **Epiktetos** (født ca. 55, død ca. 138) var en gresk stoisk filosof. Han var sannsynligvis født i Hierapolis. Hans fødenavn er ikke kjent. Ordet «Epiktetos» betyr simpelthen «ervervet». Han kom til Roma som slave, hvor han ble frigitt og levde store deler av sitt liv, inntil han ble tvunget til eksil i Nikopolis, Hellas. Her  virket han som lærer, og bodde i byen frem til sin død.

Epiktet ble født i Frygia, og var muligens slave allerede fra fødselen av. Han kom til Roma som slave, og jobbet i forskjellige hus til han ble frigitt. 

Man tror ikke at Epiktet skrev ned sine egne verk, sannsynligvis er det eleven Arrianos som har nedtegnet dem.

I motsetning til de tidlige stoikere var Epiktet mindre opptatt av det metafysiske verdensbildet, og mer opptatt av etikk og livsførsel. Epiktets hovedverk, «Enchiridion» (=«håndbok») tar for seg Epiktets moralfilosofi. Epiktet deler hendelser inn i de som man kan gjøre noe med og de man ikke kan gjøre noe med. Den førstnevnte gruppen inkluderer våre handlinger, utsagn, reaksjoner, tanker og følelser. Til den sistnevnte gruppen hører alt annet, inkludert vår kropp, vår skjebne (og dermed vår karriere), vår formue og mange andre ting. For Epiktet er det som man ikke kan gjøre noe med også irrelevant for det å være et godt menneske. Læreboken til Epiktet handler dermed i utgangspunktet om hvordan man reagerer på ytre stimuli som forandring i formue, karriere, familiemedlemmers død, egen død og så videre.

Epiktet regnes blant de store stoiske filosofene, og han hadde stor innvirkning på Marcus Aurelius.

## Referanser
Eriesjøen

**Eriesjøen** er en av de store sjøer i Nord-Amerika. Den grenser til delstatene Ohio, Pennsylvania, New York og Michigan. I nord grenser den til Ontario i Canada. Den er verdens trettende største ferskvann-innsjø. Den har et areal på  og har en gjennomsnittsdybde på 19 meter. Den inneholder 480 km³ vann.

Sjøen er oppkalt etter indianerfolket Erie, som bodde syd for sjøen før europeiske nybyggere drev dem vekk fra området.

Sjøen skaper gunstige forhold for jordbruk i de omkringliggende områdene i Ontario, Ohio, Pennsylvania og New York. Sjøen inneholder mange fiskearter og er populær både for sportsfiske og profesjonelt fiskeri. Men, etter at høye forurensningsnivåer ble oppdaget på 1960- og 1970-tallet har det pågått en større debatt om forvaltning av sjøen og fiskerivirksomheten.

De fem store sjøer er Øvresjøen  *(Lake Superior)*, Michigansjøen, Ontariosjøen, Eriesjøen og Huronsjøen. 

## Se også
* De store sjøer

## Referanser


## Eksterne lenker
*
Vakre vegers pris

**Vakre vegers pris** (offisielt **Vegdirektørens pris for vakre veger**) er en konkurranse som arrangeres av Statens vegvesen og utdeles på arrangementet *Veg- og trafikkdagene*. 
Prisen ble stiftet av Eskild Jensen da han var veidirektør.

## Prisvinnere

* 2018 – E6 Frya–Sjoa i Gudbrandsdalen og Hovedgata og Holgata i Tvedestrand
* 2016 – Fylkesveg 98 over Ifjordfjellet i Finnmark
* 2014 – Kongevegen over Filefjell og Skjarvelandet på Havøysundvegen i Finnmark
* 2012 – Borgestadalléen i Skien og Bybanen i Bergen
* 2008 – Riksvei 47 Risøybrua i Haugesund Kommune i Rogaland og Slemmestadveien gjennom Vollen i Asker
* 2006 – Fylkesveg 365 i Askvoll kommune i Sogn og Fjordane.
* 2004 – Veipakke i Drammen – Nedre Strandgate, Strandveien, Elveparken og Bragernestunnelen (Buskerud)
* 2002 – Miljøgate i Drøbak (Akershus)
* 1999 – Lysefjordbrua, riksvei 13 (Rogaland)
* 1997 – Delt mellom Mannheller fergekai, riksvei 5 (Sogn og Fjordane) og fylkesvei 382 ved Hafrsfjord (Rogaland)
* 1995 – Årnes i Åfjord (Sør-Trøndelag)
* 1994 – Skarnsundbrua, Fylkesvei 755 (Nord-Trøndelag)
* 1993 – Vetrlidsallmenningen i Bergen (Hordaland)
* 1992 – Europavei 39 mellom Instefjord og Oppedal (Sogn og Fjordane)
* 1991 – Miljøprioritert gjennomkjøring i Liknes sentrum (Vest-Agder)
* 1990 – To fotgjengerunderganger under Europavei 18 i Stavanger sentrum (Rogaland)
* 1989 – Rundkjøring på Landstads plass i Sandefjord (Vestfold)
* 1988 – Parsellen Langevatn-Breidablikk av Strynefjellsvegen, riksvei 15 (Oppland)

## Referanser


## Eksterne lenker
* 
* Statens vegvesen – Vakre vegers pris 2006 – Årets vinner er Bulandet-Værlandet, Askvoll
Sextus Empiricus

**Sextus Empiricus** (født ca. 160, død 210 e.Kr.) var en lege og filosof som var virksom i Alexandria, Roma og Aten.

Hans filosofiske arbeider regnes for å være de best bevarte tekstene til skeptikerne. Han skrev også i relasjon til stoisismen. Den fyldigste fremstillingen som er bevart av arbeidene til Pyrrhon, (365 f.Kr.-270 f.Kr.), som var skeptisismens grunnlegger, og som via Sextus Empiricus og i hans bok *Pyrrhonarium* («Pyrrhonismens hovedtrekk») har lagt grunnlaget for pyrrhonisk skeptisisme.

:«*Ved skeptisisme tar vi ikke stilling til om noe er sant eller ikke, og dette gir oss sinnsro*»

Historien hevder at han tilhørte den empiriske skolen innen medisinen; noe navnet også tyder på. Men i sine arbeider (to steder) synes Sextus å plassere seg nærmere den metodiske skoleretningen, hvilket også hans filosofiske arbeider synes å understøtte. Sextus synes i liten grad å ha vært en selvstendig tenker, men han fremstilte andres argumenter så godt at skriftene hans ble innflytelsesrike.

På 400-tallet anklaget pave Gregor I den store både Sextus Empiricus og Pyrrhon for å smitte folk med «den fryktelige og ondartede sykdommen som het skeptisisme»,.

## Bibliografi
Sextus Empiricus' tre kjente verker er *Pyrrhonismens grunntrekk* (Πυῤῥώνειοι ὑποτυπώσεις, *Pyrrhōneioi hypotypōseis*, på engelsk titulert *Outlines of Pyrrhonism*), og to særskilte verker bevart under samme tittel, *Mot matematikere* (*Adversus Mathematicos*), den ene av dem er antagelig ufullført. De første seks bøkene (bokrullene) av 'Mot matematikere* (Πρὸς μαθηματικούς, *Pros mathematikous*) er mer vanlig kjent som *Mot lærerne*, og hver av enkeltbøkene (bokrullene) har en tradisjonell tittel:



*Mot matematikere **I–VI*** er tidvis skjelnet fra *Mot matematikere **VII–XI*** ved å benytte en annen tittel, *Mot dogmatikere* (Πρὸς δογματικούς, *Pros dogmatikous*) og deretter er de gjenværende bøker nummerert som I–II, III–IV, og V, til tross for det faktum det er også vanligvis antatt at begynnelsen av hver slik adskilte verk er tapt og det ikke kjent hvor mange bøker som kan ha vært forut de bevarte bøkene. Dette verket har blitt antatt å ha hatt en tittel som *Skeptiske avhandlinger*' (Σκεπτικὰ Ὑπομνήματα / *Skeptika Hypomnēmata*).



Merk at ingen av disse titlene, unntatt *Mot matematikere* og *Pyrrhonismens grunntrekk*, er funnet i manuskriptene.

== Referanser ==
<references />

==Litteratur==
*Sextus Empiricus (2000): *Outlines of scepticism*, redigert av Jonathan Barnes og Julia Annas: Cambridge University Press. 
**Sexti Empirici Adversus mathematicos, hoc est, adversus eos qui profitentur disciplinas'', Gentiano Herveto Aurelio interprete, Parisiis, M. Javenem, 1569 (Vicifons).
John Sanness

**John Christian Munthe Sanness** (født i 24. mai 1913 i Leipzig, død i 6. november 1984 i Oslo) var en norsk historiker og skribent.

Sannes ble født i Leipzig av norske foreldre, bankmann Stian Sanness (1880–1966) og Hanne Theodora Munthe (1882–1954). Han ble dr.philos. i 1959 med avhandlingen *Patrioter, intelligens og skandinaver*.

## Yrkeskarrière
* Utenriksredaktør i Arbeiderbladet fra 1946 til 1959
* Direktør i Norsk utenrikspolitisk institutt fra 1960 til 1983
* Professor i historie ved Universitetet i Oslo fra 1966 til 1983

## Verv
* Formann av Det Norske Studentersamfund i 1940.
* Medlem av Den Norske Nobelkomite 1970 til 1982.
* Formann i Den Norske Nobelkomite 1979 til 1982.

## Referanser


## Eksterne lenker
* Utdypningsartikkel om John Sanness hos Store norske leksikon
José Carlos Somoza

**José Carlos Somoza** (født 1959) er en spansk forfatter.

Somozas familie ble i 1960 drevet i eksil fra Cuba av politiske grunner. De bosatte seg og fikk stasborgerskap i Spania. 

Somoza har studert medisin og psykiatri, men ga etter kort tid opp sin psykiatriske praksis for å skrive på fulltid. Bøkene hans er oversatt til flere språk, og har vunnet en rekke priser. Mest kjent er han kanskje for sine kriminalromaner. I 2002 ble han tildelt den prestisjefulle Crime Writers' Association Gold Dagger for *The Athenian Murders* (*La caverna de las ideas*).

## Bibliografi
* *Planos* (1994)
* *Silencio de Blanca* (1996)
* *Miguel Will* (1997)
* *Cartas de un asesino insignificante* (1999)
* *La ventana pintada* (1999) 
* *La caverna de las ideas* (2000) 
* *Dafne desvanecida* (2000) 
* *Clara y la penumbra* (2001)  
* *La dama número trece* (2003)
* *La caja de marfil* (2004)
* *El detalle (tres novelas breves)* (2005)
* *ZigZag* (2006)
* *La llave del abismo* (2007)

## Priser og utmerkelser
* La Sonrisa Vertical for beste erotiske roman 1996, for *Silencio de Blanca*
* Premio Cervantes de Teatro (INAEM) 1997, for *Miguel Will* (skuespill)
* Premio Café Gijón de Novela 1998, for *La ventana pintada*
* Premio de Novela Fernando Lara 2001, for *Clara y la penumbra*
* The Gold Dagger 2002, for *The Athenian Murders* (*La caverna de las ideas*)
* Flintyxan for beste historiske krimnalroman(tidsskriftet Jury, Sverige) 2004, for *Idéernas grotta* (*La caverna de las ideas*)

## Referanser


## Eksterne lenker
* José Carlos Somozas offisielle hjemmeside
Eva-Marie Liffner

**Eva-Marie Liffner** (født 1957 i Göteborg, Sverige) er en svensk forfatter.

Liffner har arbeidet i tolletaten og ved Stadsbiblioteket i Göteborg. Hun studerte arkeologi og idéhistorie, og påbegynte et doktorgradsarbeid i idéhistorie før hun ble journalist. 

I 2001 debuterte hun med romanen *Camera*, som vant flere svenske litteraturpriser og ble oversatt til flere språk. Hennes andre roman, *Imago* (2003), ble nominert til Augustprisen for årets beste skjønnlitterære roman. 

## Trivia
Eva-Marie Liffner opptrer i skrift like ofte som Eva-Maria med «a». Ikke bare journalister har problemer med å stave navnet, men også nettstedet til hennes canadiske forlegger, amazon.com, bokhandlere, anmeldere og andre. Navnet på bøkenes omslag er imidlertid Eva-Marie med «e».

## Bibliografi
* *Camera* (2001)
* *Imago* (2003)
* *Drömmaren och sorgen* (2006)

## Priser og utmerkelser (utvalg)
* 2012 – Göteborgs-Postens litteraturpris
* 2011 – Ole och Ann-Marie Söderströms pris
* 2003 – Wettergrens Bokollon
* 2003 – Stipendium ur Gerard Bonniers donationsfond
* 2001 – Svenska Deckarakademins debutant-diplom for *Camera*
* 2001 – Poloniprisen (for beste kvinnelige krimforfatter) for *Camera*
* 2001 – Flintyxan (for beste historiske kriminalroman) for *Camera* 

## Referanser


## Eksterne lenker
* Eva-Marie Liffner sin presentasjon hos agenten
Nina Gavryljuk

**Nina Vasiljevna Gavryljuk** (russisk: ; født 1965) er en tidligere russisk langrennsløper som konkurrerte internasjonalt fra 1987 til 2003. Hun vant fire OL-medaljer, tre stafettgull, (1988, 1994 og 1998) pluss en bronsemedalje (15&nbsp;km i 1994).

Gavryljuk hadde sine beste prestasjoner under Ski-VM, der hun totalt fikk elleve medaljer.
## Mesterskapsmedaljer
* VM 1987 &ndash; gull på 4 x 5&nbsp;km stafett 
* OL 1988 &ndash; gull på 4 x 5&nbsp;km stafett
* VM 1993 &ndash; gull på 4 x 5&nbsp;km stafett
* OL 1994 &ndash; gull på 4 x 5&nbsp;km stafett, bronse på 15&nbsp;km
* VM 1995 &ndash; gull på 4 x 5&nbsp;km stafett, sølv på 5&nbsp;km og jaktstart
* VM 1997 &ndash; gull på 4 x 5&nbsp;km stafett, bronse på jaktstart
* OL 1998 &ndash; gull på 4 x 5&nbsp;km stafett
* VM 1999 &ndash; gull på 4 x 5&nbsp;km stafett, sølv på jaktstart
* VM 2001 &ndash; gull på 4 x 5&nbsp;km stafett
* VM 2003 &ndash; bronse på 4 x 5&nbsp;km stafett

## Se også
* Liste over mestvinnende vinterolympiere

## Referanser


## Eksterne lenker
*
Gordie Howe

**Gordon «Gordie» Howe** (1928– 2016) var en canadisk ishockeyspiller. Han spilte profesjonelt for Detroit Red Wings og Hartford Whalers og ble den eldste aktive spilleren i National Hockey League da han la opp som aktiv ishockeyspiller i en alder av 52 år.

## Meritter
* Art Ross Memorial Trophy – 1951, 1952, 1953, 1954, 1957, 1963
* Hart Memorial Trophy – 1952, 1953, 1957, 1958, 1960, 1963
* Lester B. Patrick Award – 1967
* Utnevnt i  1971 til offiser i Order of Canada
* Innvalgt i 1972 i ishockeyens Hall of Fame
* Spilt i NHL All-Star Game 23 ganger
* Gary Davidson Trophy – 1974
* Spilt i WHA All-Star Game 2 ganger

## Referanser


## Eksterne lenker
*
Ottawa County (Michigan)

**Ottawa County** er et fylke i den amerikanske delstaten Michigan. Det ligger vest på den sørlige halvøya ved Michigansjøen og grenser mot Muskegon County i nord, Kent County i øst og mot Allegan County i sør. 

Ottawa Countys totale areal er 4&nbsp;227 km² hvorav 2&nbsp;762 km² er vann. I 2000 hadde fylket 238&nbsp;314 innbyggere og administrasjonssenteret ligger i byen Grand Haven. 

Fylket ble grunnlagt i 1837 og har fått sitt navn etter indianerstammen Ottowa.

## Byer og tettsteder
Det er seks byer i Ottawa County:
*Coopersville
*Ferrysburg
*Grand Haven
*Holland
*Hudsonville
*Zeeland

Andre større steder:
*Allendale
*Jenison

## Eksterne lenker
* [
Marc Bolan

**Marc Feld**, bedre kjent som **Marc Bolan** (født 30. september 1947 i Hackney, London, død 16. september 1977 i Barnes, Greater London), var sanger og låtskriver i bandet T. Rex fra 1967 frem til han omkom i en trafikkulykke. Han regnes som en av pionerene innen glamrocken.

Bolan platedebuterte på midten av 60-tallet med gruppen John´s Children og dannet i 1967 duoen *Tyrannosaurus Rex* som ble populær i undergrunnskretser. Under dette navnet spilte bandet inn fire album med lett psykedelisk folkrock. I 1970 ble duoens navn forkortet til T. Rex, og Bolan begynte å spille elektrifisert rock med røtter i 50-tallet. Som forgrunnsfigur i T. Rex ble Bolan et tenåringsidol, først og fremst i England med hitsingler som «Hot love», «Get It On», «Telegram Sam», «Metal Guru», «Solid gold easy action», «Children of the Revolution» og «20th Century Boy».  Blant albumene ruver i første rekke *Electric Warrior* (1971). Alle albumene ble produsert av Tony Visconti.

## Referanser


## Eksterne lenker
* 
* 
* 
* Marc Bolan fanclub
Goran Bregović

**Goran Bregović** (serbokroatisk: Горан Бреговић, født 22. mars 1950 i Sarajevo, Jugoslavia) er en musiker og komponist fra Bosnia-Hercegovina. Han er en av de mest kjente moderne komponistene på Balkan. Han har komponert filmmusikk, blant annet for regissøren Emir Kusturica, og har samarbeidet med blant andre Iggy Pop og Cesaria Evora. Han er blant annet inspirert av sigøynernes tradisjonelle musikk og tradisjonell serbisk musikk ofte fremført i brassbandstil. Kjente melodier fra filmene er blant annet «Mesecina» og «Ederlezi». Han har blitt kritisert for å ta æren for andres musikk. «Mesecina» og «Ederlezi» er tradisjonelle melodier som Bregović har bearbeidet. Han har også blitt kritisert for å ta eierskap til verk med kjent opphavsperson som Šaban Bajramović. Bregović har samarbeidet med Gipsy Kings og Florin Salam.

Han ble først kjent som gitaristen i Bijelo Dugme (*Hvit knapp*), et band som bestod av alle de tre etniske gruppene i Bosnia: bosnjaker, kroater og serbere. Dette var et av de mest populære band i Jugoslavia og spilte en hardrock med inspirasjon fra folkemusikk og sigøynermusikk. I 1988 laget han musikk til Kusturicas *[[Sigøynernes tid]]* og ble med det kjent internasjonalt. Han laget deretter musikk til flere filmer blant annet Kusturicas *[[Under jorden|Underground]]*. 

Han både skrev musikken og innehadde en rolle i den norske filmen *[[Musikk for bryllup og begravelser]]* fra 2002. I 2008 sto han for pauseinnslaget i Eurovision Song Contest i Beograd. Han har turnert med sitt band Wedding and Funeral Band, blant annet i Norge, fra slutten av 1990-tallet. I 2015 opptrådte han i Sevastopol etter at Krim var annektert av Russland, noe som ledet til kritikk i Ukraina og han ble nektet innreise til Moldova.

## Bakgrunn
Moren var etnisk serber og faren var etnisk kroat. Bregović angir selv sin nasjonalitet som «jugoslavisk». Faren var offiser i hæren. Ifølge egen beretning vokste han i Sarajevo opp med musikk av kristne, jøder og muslimer rundt seg. Han studerte en periode ved universitetet i Sarajevo, blant annet filosofi, uten å fullføre. Han hadde oppløst bandet Bijelo Dugme og flyttet til Paris da Bosnia-krigen begynte i 1992 og hjembyen Sarajevo ble beleiret.

## Filmmusikk
* *[[Sigøynernes tid]]* (regi Emir Kusturica, 1988)
* *Kuduz* (regi Ademir Kenović, 1989)
* *[[Dronning Margot (film)|Dronning Margot]]* (1994)
* *[[Under jorden]]* (Kusturica, 1995)
* *Tuvalu* (regi Veit Helmer, 1999)
* *[[Musikk for bryllup og begravelser]]* (regi Unni Straume, 2002)

## Referanser


## Eksterne lenker
* 
* 
*
Allegan County

**Allegan County** er et fylke i den amerikanske delstaten Michigan. Det ligger vest på den sørlige halvøya ved Michigansjøen og grenser mot Ottawa County i nord, Kent County i nordøst, Barry County i øst, Kalamazoo County i sørøst og mot Van Buren County i sør. 

Allegan Countys totale areal er 4&nbsp;748 km² hvorav 2&nbsp;605 km² er vann. I 2000 hadde fylket 105&nbsp;665 innbyggere og administrasjonssenteret ligger i byen Allegan. 

Fylket ble grunnlagt i 1831 og har fått sitt navn konstruert av etnologen Henry Rowe Schoolcraft.

## Eksterne lenker
*
92 (tall)

**92** (**nittito**, også skrevet *toognitti* på riksmål) er det naturlige tallet som kommer etter 91 og kommer før 93.

92 er et partall.

92 er atomnummeret til uran.

92 er XCII i romertall.
94 (tall)

**94** (**nittifire**, også skrevet *fireognitti* på riksmål) er det naturlige tallet som kommer etter 93 og kommer før 95.

94 er et partall.

94 er atomnummeret til plutonium.

94 er XCIV i romertall.
117 (tall)

**117** (*ett hundre og sytten*) er det naturlige tallet som kommer etter 116 og kommer før 118.

117 er et oddetall.

117 er atomnummeret til tenness.

117 er CXVII i romertall.
Van Buren County (Michigan)

**Van Buren County** er et fylke i den amerikanske delstaten Michigan. Det ligger sørvest på den sørlige halvøya ved Michigansjøen og grenser mot Berrien County i sørvest, Cass county i sør, St. Joseph County i sørøst, Kalamazoo County i øst og mot Allegan County i nord. 

Van Buren Countys totale areal er 2&nbsp;824 km² hvorav 1&nbsp;241 km² er vann. I 2000 hadde fylket 76&nbsp;263 innbyggere og administrasjonssenteret ligger i byen Paw Paw. 

Fylket ble grunnlagt i 1831 og har fått sitt navn etter Martin Van Buren som siden ble USAs åttende president.
## Eksterne lenker
*
Sarah Michelle Gellar

**Sarah Michelle Gellar** (født 14. april 1977) er en skuespiller fra USA. Hun fikk sitt gjennombrudd i TV-serien *[[Buffy, vampyrenes skrekk]]*.

## Karriere
Da Gellar var fire år gammel ble hun oppdaget av en talentagent på en restaurant, og agenten kontaktet moren. Hun spilte først i en rekke reklamefilmer og senere ble det en rekke små roller i diverse TV-serier og TV-filmer.

Hun vant en Daytime Emmy i 1995 som «Outstanding Younger Actress in drama series» for sin rolle som Kendall Hart i *All My Children*. Rett etter dette sluttet hun i såpeoperaen og flyttet til California med moren.

Sitt gjennombrudd fikk hun i 1997 med rollen som Buffy Anne Summers i TV-serien *Buffy, vampyrenes skrekk* (1997–2003). Buffy er en ung jente på High school som må bekjempe diverse monstre og vampyrer i den lille byen Sunnydale i California.

Hun spiller også en rolle som Buffy Anne Summers i spin-off serien Angel.

Gellar er også kjent for å ha spilt i filmene *[[I Know What You Did Last Summer]]*, *[[Scream 2]]*, Et farlig spill, Scooby-Doo og oppfølgeren Scooby-Doo 2: Monsters Unleashed, samt *[[Forbannelsen (2004)|Forbannelsen]]* og oppfølgeren *[[Forbannelsen 2]]*.

Hun har også vært med i musikkvideoen til Stone Temple Pilots – Sour Girl.

I 2011 tid ble hun en av de spillbare figurene i *[[Call of Duty Black Ops]]* og Zombie-mappet Call of the Dead sammen med Robert Englund, Michael Rooker og Danny Trejo.

## Filmografi

## Referanser


## Eksterne lenker
* 
*
129 (tall)

**129** (*ett hundre og tjueni*) er det naturlige tallet som kommer etter 128 og kommer før 130.

129 er et oddetall.

129 er CXXIX i romertall.
125 (tall)

**125** (*ett hundre og tjuefem*) er det naturlige tallet som kommer etter 124 og kommer før 126.

125 er et oddetall.

125 er CXXV i romertall.
Berrien County (Michigan)

**Berrien County** er et fylke i den amerikanske delstaten Michigan. Det ligger helt sørvest på den sørlige halvøya ved Michigansjøen og grenser mot Van Buren County i nordøst og Cass County i øst. Det har også grense mot delstaten Indiana i sør. 

Berrien Countys totale areal er 4&nbsp;096 km² hvorav 2&nbsp;617 km² er vann. I 2000 hadde fylket 162&nbsp;453 innbyggere og administrasjonssenteret ligger i byen St. Joseph. 

Fylket ble grunnlagt i 1829 og har fått sitt navn etter John M. Berrien som var justisminister under president Andrew Jackson. 

## Referanser


## Eksterne lenker
*
Muskegon County

**Muskegon County** er et fylke i den amerikanske delstaten Michigan. Det ligger vest på den sørlige halvøya ved Michigansjøen og grenser mot Kent County i sørøst, Newaygo County i nordøst, Ottawa County i sør og mot Oceana County i nord. 

Muskegon Countys totale areal er 3&nbsp;780 km² hvorav 2&nbsp;461 km² er vann. I 2000 hadde fylket 170&nbsp;200 innbyggere og administrasjonssenteret ligger i byen Muskegon. 

Fylket ble grunnlagt i 1859 av land fra fylkene Oceana og Ottawa County og har fått sitt navn etter elven Muskegon River som renner gjennom fylket. 
## Eksterne lenker
*
Ryder Cup 2004

Den **35. [[Ryder Cup]]** ble avholdt fra 17. september til 19. september på Oakland Hills Country Club i Michigan.

Europa vant lagkonkurransen overlegent med sifrene 18½ – 9½. Den avgjørende putten ble satt av Colin Montgomerie, som forlenget sin imponerende serie i Ryder Cup. Han Ryder spilt sju single-matcher, og har ennå ikke tapt. Seiersmarginen ble den største i europeisk favør i Ryder Cups historie, og den største seiersmarginen totalt siden 1981, da USA vant med samme sifre.

## Lagene

## Fredag 17. september

### Four-ball - 4 kamper

USAs Kaptein Hal Sutton brukte sine to antatt beste spillere, Tiger Woods og Phil Mickelson til den første kampen, for å sikre en tidlig ledelse. Dette gikk heller dårlig. Woods / Mickelson lå etter nesten hele matchen, og tapte til slutt med 2 og 1 for Padraig Harrington og Colin Montgomerie. Dagen fortsatte like bra for Europa. Ingen av lagene lot USA ligge foran i noe stadium av sin kamp. Men Chris Riley berget et halvt poeng for USA i den tredje kampen.

### Foursome - 4 kamper

Ettermiddagens foursom-kamper fortsatte nesten like bra for Europa som formiddagens Fourball-kamper. Suoperduoen Mickelson og Woods ble nok en gang satt opp på samme lag, og tapte for Darren Clarke og Lee Westwood. Europa vant tr av fire kamper, og ledet hele 6½–1½ etter første dag. Dette ar Europas største ledelse etter første dag i Ryder Cups historie.

## Lørdag 18 September

### Four-ball  - 4 kamper

### Foursome - 4 kamper

## Søndag 19. September

### Singel - 12 kamper

## Eksterne lenker
* 
* Ryder Cup
* USAs Ryder Cup-ranking
Mason County (Michigan)

**Mason County** er et fylke i den amerikanske delstaten Michigan. Det ligger vest på den sørlige halvøya ved Michigansjøen og grenser mot Manistee County i nord, Lake i øst, Newaygo County i sørøst og mot Oceana County i sør. 

Mason Countys totale areal er 3&nbsp;216 km² hvorav 1&nbsp;934 km² er vann. I 2000 hadde fylket 28&nbsp;274 innbyggere og administrasjonssenteret ligger i byen Ludington. 

Fylket ble grunnlagt i 1840 av land fra Mackinac County og het frem til 1843 Notipekago County. Det har fått sitt navn etter guvernør Stevens T. Mason. 
## Eksterne lenker
*
Peder Kjellberg

**Peder Kjellberg** (født 1. august 1902 i Vestre Aker, død 12. oktober 1975 i Bærum) var en norsk olympisk bokser, tømmermann og skiinstruktør. Han bokset i fluevekt for Christiania Turnforenings idrætsparti og var ansatt som volontør ved den finske legation.

Han deltok under sommer-OL for Norge i 1920 i Antwerpen med 9.-plass i fluevekt.

Han vant gull i fluevekt i NM 1920.

Kjellberg jobbet senere mange år i Italia som skiinstruktør, og deltok i skihopp for Italia i det underkjente VM i Cortina d'Ampezzo i 1941, hvor han endte på 25. plass.

Han var også inspektør for Norges Røde Kors.

Kjellberg var gift med Maria Élena Cangini og de var foreldre til Kristin Brita Kjellberg, ektefelle til historiker Ottar Dahl.

## Referanser




## Eksterne lenker
*
Louis Darbo

**Louis Darbo** (født 17. august 1902, død 5. april 1976) var norsk bokser. Han var kjent som en teknisk god stilbokser, og representerte OAK.

Han vant gull i bantam i NM 1920 og gull i fjærvekt i NM 1921. 

## Referanser
Johan Sæterhaug

**Johan Sæterhaug** (født 27. mars 1893 i Rissa, død 6. juli 1968 i Trondheim) var en norsk bokser som representerte Sportsklubben Brage. Han vant gull i lettvekt og kongepokalen i NM 1920 og gull i NM 1923. 

Sæterhaug deltok i sommer-OL for Norge i 1920 i Antwerpen med 5.-plass i lettvekt. Han er en yngre bror til syklisten og skøyteløperen Martin Sæterhaug.

## Referanser


## Eksterne lenker
*
Johan Fog Clementz

**Johan Fogh Clementz** (født 27. september 1894 i Christiania, død 14. februar 1952 i Oslo) var en norsk bokser. Han bokset for 
Idrætsklubben Tjalve. Han var ekspeditør.

Han vant gull i tungvekt i NM 1920,
NM 1921 og i 
NM 1922. Han deltok også i OL 1920.

## Referanser


## Eksterne lenker
*
Oceana County

**Oceana County** er et fylke i den amerikanske delstaten Michigan. Det ligger helt vest på den sørlige halvøya ved Michigansjøen og grenser mot Mason County i nord, Newaygo County i øst og mot Muskegon County i sør. 

Oceana Countys totale areal er 3&nbsp;384 km² hvorav 1&nbsp;985 km² er vann. I 2000 hadde fylket 26&nbsp;873 innbyggere og administrasjonssenteret ligger i byen Hart. 

Fylket ble grunnlagt i 1831 av land fra Mackinac County og har fått sitt navn etter «Oseanet» Michigansjøen. 
## Eksterne lenker
*
CVS/pharmacy LPGA Challenge

**CVS/pharmacy LPGA Challenge** er en golfturnering på LPGA-touren som har vært spilt siden 1996 i California i USA. Siden 1997 har tittelsponsor vært Longs Drugs, en apotekkjede med hovedkontor i Walnut Creek i California. I 1996 var turneringen kjent som Twelve Bridges LPGA Classic og Longs Drugs Challenge.

## Vinnere

I 2001 ble turneringen avkortet til 54 hull på grunn av regn.

## Eksterne lenker
*
Einar Nilsen Skar

**Einar Nilsen Skar** (født 18. november 1901 i Drammen, død 29. mars 1980 i Lier) var en norsk bokser. 
Han vant gull i fluevekt i NM 1921 og
gull i bantamvekt i NM 1922 for Bragerøens Atletklubb og gull i 
NM 1923 for Kristiania Atletklub.

Skar deltok i OL 1920 og var deltager på landslaget en rekke ganger. Han erobret i Sverige den berømte *Carpentier-pokalen* til odel og eie. Han var formann og sekretær i Drammens Atletklubb i flere år, samt leder av boksegruppen. Han var innehaver av DAKs Æresmedalje og Hederstegnet.

Skar var meget populær og ble ansett som en gentleman-bokser som satte stil og teknikk i høysetet.

## Kilder
* Jubileumsskrift: *[[Drammens Atletklubb 50 år]]*

## Eksterne lenker
*
John Koss

**John Koss** (født 12. juni 1895 i Buenos Aires, død 27. mars 1925 i Oslo) var en norsk olympisk bokser. Han bokset for Christiania Turnforening.

Han deltok i sommer-OL for Norge i 1920 i Antwerpen, der han tapte i kvartfinalen mot George McKenzie som vant bronse. I NM 1921 vant han gull i klassen bantamvekt. 

Koss var født i Argentina. Hans far var en nordmann som jobbet i shipping, hans mor var argentinsk. Begge foreldrene døde mens han var barn, og han vokste opp hos slektninger i Oslo. 

Han var bildende kunstner, men døde brått før han fylte 30.

## Eksterne lenker
*
Ingolf Gulbrandsen

**Ingolf Hans Gulbrandsen** (født 20. oktober 1904, død 30. januar 1948) var en norsk bokser. Han bokset for Idrettsforeningen Rollo.

Gulbrandsen vant gull i fluevekt i NM 1922. Han deltok i landskampen mot Danmark i 1921 og mot Frankrike i Kristiania i 1922.

## Referanser
Trygve Stokstad

**Trygve Stokstad** (født 25. november 1902 i Oslo, død 26. april 1979 samme sted) var en norsk bokser som representerte Christiania Turnforening. Han var kontorist.

Han vant gull i mellomvekt i NM 1922 og i NM 1923. I 1922 fikk han også kongepokalen, og i 1923 fikk han Norges Bokseforbunds pokal for sin teknisk gode innsats. Stokstad deltok i Sommer-OL 1920 (weltervekt) og 1924 (mellomvekt), hvor han ble slått ut i henholdsvis andre og første kamp.

## Eksterne lenker
* 

## Litteratur
* Røyving, Egil: *Klar ... boks! : erindringer om norsk boksing gjennom et århundre.* Oslo : Norges bokseforbund.
TBA

**TBA** («To be announced», «to be ascertained», «to be arranged», «to be added»  eller «to be advised») er en forkortelse som benyttes som en plassholder, eller stedfortredende uttrykk, innen planlegging for å indikere at selv om en hendelse er berammet eller forventes å skje så er det enkelte aspekter som gjenstår å fastsette eller bestemme. Andre varianter av uttrykket er **TBC** («to be confirmed»), **TBD** («to be determined», «to be defined», «to be declared», «to be done» eller «to be decided») og **TBR** («to be released», «to be resolved», «to be reviewed» eller «to be revealed»). På norsk kan uttrykk som **ubestemt** eller **ikke kjent** brukes.

## TBA, TBC eller TBD?
Disse uttrykkene ligner hverandre men kan brukes for forskjellige grader av ubestemthet:
* «To be announced» (**TBA**) eller «to be declared» (**TBD**) – detaljer kan være bestemt, men er ennå ikke klare til å bli kunngjort.
* «To be confirmed» (**TBC**), «to be resolved» (**TBR**), eller «to be provided» (**TBP**) – detaljer kan være bestemt og kanskje også kunngjort, men er endringer kan fortsatt forekomme.
* «To be arranged», «to be agreed» (**TBA**), «to be determined» (**TBD**) eller «to be decided» – formålstjenlighet, gjennomførbarhet, beliggenhet etc. for en gitt hendelse er ikke bestemt.

Bruk av forkortelsen «TBA» forekommer i referanseverk så tidlig som 1955, og «TBD» forekommer allerede i 1967.

## Bruk
Akronymene blir ofte brukt i tidlige og mellomfaser ved ingeniørprosjekter, dokumentasjon og tidlige kontrakter innen industri. Selv om uttrykket brukes i alle typer ubestemt data, er de vanligste bruksområdene innen ingeniørprosjekter og kontrakter relatert til:
* startdatoer, sluttdatoer og lignende, samt estimert tidsbruk til å gjøre spesielle arbeidsoppgaver.
* pengesummer, for eksempel kostnader og priser.
* fysiske eller estimerte antall som fortsatt ikke er fastsatt ved hjelp av for eksempel tester og mål.
* ingeniørverdier som avhenger av en eller flere av de ovennevnte, med sikkerhetsfaktorer inkludert.

Forkortelsene er også mye brukt innen underholdningsindustrien der man tidlig underretter om skuespillere som er ansatt til spesielle filmer, lanseringsdatoer og produksjonstitler der informasjonen ennå ikke er bekreftet, bestemt eller annonsert.

## Referanser
Leelanau County

**Leelanau County** er et fylke i den amerikanske delstaten Michigan. Det ligger nordvest på den sørlige halvøya ved Michigansjøen og grenser mot Grand Traverse County i sørøst og mot Benzie County i sør. 

Leelanau Countys totale areal er 6&nbsp;559 km² hvorav 5 656 km² er vann. I 2000 hadde fylket 21&nbsp;119 innbyggere og administrasjonssenteret ligger i byen Leland men ved en folkeavstemning i 2004 ble det flertall for å flytte administrasjonssenteret til Suttons Bay. 

Fylket ble grunnlagt i 1840 av land fra Mackinac County og har fått sitt navn av etnologen Henry Rowe Schoolcraft.
## Eksterne lenker
*
Grand Traverse County

**Grand Traverse County** er et fylke i den amerikanske delstaten Michigan. Det ligger nordvest på den sørlige halvøya ved Michigansjøen og grenser mot Antrim County i nordøst, Kalkaska County i øst, Wexford County i sør, Benzie County i vest og mot Leelanau County i nordvest. 

Grand Traverse Countys totale areal er 1&nbsp;557 km² hvorav 352 km² er vann. I 2000 hadde fylket 77&nbsp;654 innbyggere og administrasjonssenteret ligger i byen Traverse City. Fylket ble grunnlagt i 1851 av land fra Omeena County.
## Eksterne lenker
*
Antrim County

**Antrim County** er et fylke i den amerikanske delstaten Michigan. Det ligger nordvest på den sørlige halvøya ved Michigansjøen og grenser mot Charlevoix County i nord, Otsego County i øst, Kalkaska County i sør og mot Grand Traverse County i sørvest. 

Antrim Countys totale areal er 1&nbsp;559 km² hvorav 324 km² er vann. I 2000 hadde fylket 23&nbsp;110 innbyggere og administrasjonssenteret ligger i byen Bellaire. 

Fylket ble grunnlagt i 1840 av land fra Mackinac County og het frem til 1843 Meegisee County. Det har fått sitt navn fra det nordirske fylket County Antrim.

## Eksterne lenker
*
Alf Nyberg

**Alf Nyberg** var en norsk bokser. Han boksa for Kristiania Atletklub.
Han vant gull i fjærvekt i NM 1922 og i weltervekt i NM 1928.

## Referanser
Arne Ingdahl

**Arne Ingdahl** (født 9. juli 1899, død 18. juli 1974) var en norsk bokser. 

Han vant gull i weltervekt i NM 1922 og gull i tungvekt i NM 1923.

Ingdahl arbeidet ved Nidar sjokoladefabrikk, og fikk i 1966 kongens fortjenstmedalje i sølv etter 50 års tjeneste i bedriften.

## Referanser
Jorun Thørring

**Jorun Elise Thørring** (født 14. mai 1955 i Tromsø) er en norsk lege (spesialist i gynekologi) og forfatter.

Thørring debuterte på Aschehoug forlag med kriminalromanen *Skyggemannen* i 2005. Bøkene hennes er oversatt til svensk, dansk, nederlandsk og tysk. *Glassdukkene* ble filmatisert i 2014. 

Thørring har også skrevet for barn, samt utgitt bøker innen kvinnehelse. 

I de senere årene har hun hovedsakelig skrevet for teater. Stykkene har vært oppført på flere norske teatre og Perspektivet museum i Tromsø

## Bibliografi
* *Skyggemannen* &ndash; kriminalroman (*Orla Os*, 1)(2005)
* *Glassdukkene* &ndash; kriminalroman (*Aslak Eira*, 1) (2006)
* *Tarantellen* &ndash; kriminalroman (*Orla Os*, 2) (2007)
* *Ildens øye* &ndash; kriminalroman (*Aslak Eira*, 2) (2009)
* *Onkelmysteriet* &ndash; barnebok (*Lotte og Wille*, 1) (2011)
* *Mørketid* &ndash; kriminalroman (*Aslak Eira*, 3) (2014)
* *De dødes hus* &ndash; kriminalroman (*Orla Os*, 3) (2016)
* *Alt om HPV* - sakprosa (2018)
* *KVINNFOLK -* sakprosa (2022, medforfatter Marit Rein)
* *Cora og friheten*  - dramatikk (2016)
* *Historien om et mord* - dramatikk (2017)
* *Cora i sin egen tekst* - dramatikk (2021)
* *Den glemte forbrytelsen* - dramatikk (2022)

## Priser
* Havmannprisen 2007, for *Tarantellen*.

## Referanser


## Eksterne lenker
* 
*  Nordlys: Havmannprisen til Jorun Thørring
*  Jorun Thørring på Fjordgaten
* Jorun Thørring på Aschehougs hjemmeside
Haukåbøra

**Haukåbøra** er en fjelltopp i Kinn kommune i Vestland fylke. Den har en høyde på 1&nbsp;065 meter over havet.

Fra Haukåvatnet, ved fylkesvei 614, går det en merket sti oppover mot Børabu. Rett før man kommer frem til denne hytta, så tar man av til høyre og fortsetter oppover mot toppen. Haukåbøra er et kjent landemerke, og kan ses fra store deler av distriktet. Toppen er også kalt Børanipa.

## Referanser
Lincoln (Nebraska)

**Lincoln** er hovedstaden i delstaten Nebraska i USA. Lincoln ligger ca. 80&nbsp;km sørvest for byen Omaha. Byen hadde 258&nbsp;379 innbyggere i år 2010 og er delstatens nest største by etter Omaha. I byen ligger det religiøse lærestedet Nebraska Wesleyan University.

Lincoln ble grunnlagt i 1856 under navnet Lancaster og ble administrasjonssenter i Lancaster County i 1859. Omaha var opprinnelig hovedstad i Nebraska-territoriet, men da Nebraska ble innlemmet i USA som egen stat 1. mars 1867 var det med Lincoln som hovedstad. Lancaster var blitt omdøpt til Lincoln etter den nylig avdøde president Abraham Lincoln.

## Referanser


## Eksterne lenker
* 
*
Charlevoix County

**Charlevoix County** er et fylke i den amerikanske delstaten Michigan. Det ligger nordvest på den sørlige halvøyaa ved Michigansjøen og grenser mot Emmet County i nord, Cheboygan County i nordøst, Otsego County i sørøst og mot Antrim County i sør. 

Charlevoix Countys totale areal er 3&nbsp;602 km² hvorav  km² er vann. I 2000 hadde fylket  innbyggere og administrasjonssenteret ligger i byen Charlevoix. 

Fylket ble grunnlagt i 1869 av land fra fylkene Antrim, Emmet og Otsega. Det har fått sitt navn etter den franske misjonæren Pierre François Xavier de Charlevoix.

## Eksterne lenker
*
Henrik Rom

**Henrik Rom** (født 28. oktober 1887, død 2. januar 1919) var en norsk maler, utdannet ved Statens håndverks- og kunstindustriskole (1911–12) under Wilhelm Holter, Johan Nordhagen og Eivind Nielsen,  og Kunstakademiet under Christian Krohg (1912), som ga debut på Høstutstillingen 1913. Hans viktige verk i perioden 1913-14 er fra Molde som pasient ved sanatoriet på Reknes, hvorefter han mottok Finnes legat 1914, Schäffers legat i 1916 og Conrad Mohrs stipend i 1918.  

Rom var mye på gården Muggestad i Vestby, kunstnerkolonien rundt Ola Abrahamsson, som forøvrig portretterte Rom i 1914. Rom led av tuberkulose og mange av hans verk fokuserte da også på sykdom. Han døde av spanskesyken.

## Referanser


## Eksterne lenker
* krus.com om Rom
Fannaråkhytta

**Fannaråkhytta** (2068 moh. - utedoen ligger på 2065 moh.) på toppen av Fannaråki, er Norges høyestliggende DNT-hytte. Hytta er betjent i sommersesongen fra slutten av juni til medio september, utenom sesong er hytten stengt.

Fannaråkhytta kan nås fra bl.a. Skogadalsbøen, Sognefjellshytta, Krossbu og Turtagrø.

I sommersesongen kan en parkere bilen sin på Hjelle Parkeringsplass - ikke langt unna fossen ved samme navn, altså Hjellefossen. Fra Hjelle går det shuttlebuss til Turtagrø . Det er lurt å undersøke når den går da denne bussen aldeles ikke går så ofte som en tror den gjør.

Turen opp til hytta er nokså bratt i veldig steinete terreng, men er man heldig med været (er tåke/overskyet/dårlig vær ca 300 dager i året) og får skyfri himmel kan en virkelig nyte synet og utsikten fra hytta!

Maten som blir servert på hytta er stort sett Joikaboller/Joikakaker da de er avhengig av helikopter som leverer varer 1 gang i året. Ellers er betjeningen trivelige, morsomme, og en får også mulighet til å få noen nye venner (kanskje)

Det er to hovedhytter på Fannaråken, den første ble bygd i 1926 som værstasjon for vestlandet, DNT fikk opp sin egen hytte i 1934. Værstasjonen hadde bemanning året rundt frem til 1978, denne hytten blir nå brukt som overnattingshytte. Den gamle DNT-hytten ble utvidet i 1999 og benyttes til oppholdsrom og servicefunksjoner.

## Eksterne lenker
*
Scatopsoidea

* Gjødselmygg
* Svartmygg
* Canthyloscelidae
* Perissommatidae

**Scatopsoidea** er en gruppe av mygg som omfatter fire familier, der bare gjødselmygg er artsrike. De andre tre familiene, svartmygg, Canthyloscelidae og Perissommatidae, omfatter bare en håndfull arter hver. De er små, vanligvis mørke, harde mygg, og artene er ofte vanskelige å skille. Larvene lever av ulike slags råtnende plantemateriale, eller i møkk. Biologien er dårlig kjent for de fleste undergruppene. Det er til nå funnet 32 arter gjødselmygg i Norge, men familien er dårlig kjent i store deler av verden og det er usikkert hvor mange som finnes totalt.
## Eksterne lenker
*
Cheboygan County

**Cheboygan County** er et fylke i den amerikanske delstaten Michigan. Det ligger nord på den sørlige halvøya ved Huronsjøen og grenser mot Presque Isle County i øst, Montmorency County i sørøst, Otsego County i sør, Charlevoix County i sørvest og mot Emmet County i vest.

Cheboygan Countys totale areal er 2&nbsp;293 km² hvorav 439 km² er vann. I 2000 hadde fylket 26&nbsp;448 innbyggere og administrasjonssenteret ligger i byen Cheboygan. 

Fylket ble grunnlagt i 1840 av land fra Mackinac County og har fått sitt navn etter elven Cheboygan River.

## Eksterne lenker
*
Magne Myhren

**Magne Myhren** (født 3. desember 1937, død 23. juni 2015) var en norsk spelemann og filolog fra Hol i Hallingdal.

Han begynte å spille hardingfele i trettenårsalderen, og fikk mye opplæring av Sevat Sataøen fra Ål og Jørgen Husemoen fra Nes. I gymnastida på Voss fikk han god kontakt med hardingspelemennene Halldor Meland og Anders Kjerland som han også lærte av. Han bosatte seg siden i Oslo og ble gift med Dagne Groven Myhren. De har to barn, Øyonn Groven Myhren og Eilev Groven Myhren.

Magne Myhren spilte slåtter, og hadde god kjennskap til tradisjonsutviklingen i Hallingdal og Telemark. Han tok vare på en eldre spillestil, og kunne mange mindre brukte slåtter. Han spilte seg opp i klasse A på Landskappleiken i 1965 og har 1. premie i A klassen. Han har vært mye brukt som dansespelemann i Telelaget og Hallinglaget i 1970-årene. Han ble æresmedlem av Landslaget for spelemenn i 1997. Som skribent og utgiver arbeidet han med emner innen språkvitenskap og folkekultur. I folkemusikkboka *Fanitullen*, redigert av Bjørn Aksnes og Sven Nyhus, skrev han kapitlet om hardingfela. Som spelemann er han dokumentert på egen CD, "Hardingfelelæte frå Ål i Hallingdal" (1998), og gjennom opptak i NRK og Norsk folkemusikksamling, Universitetet i Oslo.

Han var ellers utdannet som språkviter ved Universitetet i Oslo med fagkretsen tysk, folkeminnevitenskap og norsk hovedfag. Han var amanuensis ved Universitetet i Oslo og var i mange år redaktør i Norsk Ordbok.

## Referanser

## Eksterne lenker
Bibionoidea

* Hårmygg
* Markmygg
* Hesperinidae
 
**Bibionoidea** er en gruppe av mygg som omfatter gruppene hårmygg, markmygg og Hesperinidae. Det er vanlig å regne de to førstnevnte som underfamilier av den samme familien, Bibionidae, men markmygg blir av og til regnet som en familie for seg, Pleciidae. Av disse gruppene er det bare hårmyggene som er funnet i Norge, men det er mulig at vi også har én art av markmygg, *Penthetria funebris*. Medlemmene av Bibionoidea er middels store til store, kraftig bygde mygg, med brede vinger. Det er stor forskjell mellom kjønnene, hannene har store fasettøyne som dekker nesten hele hodet, disse er mye mindre hos hunnene. Antennene er sylindriske og ganske korte, bortsett fra den lille familien Hesperinidae, som har lange antenner. Larvene lever i bakken, der de stort sett spiser råtnende plantedeler, men noen arter kan også gjøre skade ved å spise planterøtter. Både larvene og de voksne myggene kan være meget tallrike.
## Systematisk inndeling

* Ordenen tovinger, **Diptera**
** mygg, **Nematocera**
*** Overfamilien **Bibionoidea**
**** Familien hårmygg, **Bibionidae**
***** Underfamilien **Bibioninae**
****** Slekten *[[Bibio]]*  – artsrik på den nordlige halvkulen, 14 arter i Norge
****** Slekten *[[Bibiodes]]*  – noen få arter i Nord-Amerika
****** Slekten *[[Bibionellus]]*  – noen få arter i Sør-Amerika
****** Slekten *[[Enicoscolus]]*  – noen få arter, Sør- og Mellom-Amerika og Australia
****** Slekten *[[Dilophus]]*  – artsrik på den sørlige halvkulen, tre arter i Norge
***** Underfamilien Markmygg, **Pleciinae** (ev. familien Pleciidae)
****** Slekten *[[Penthetria]]*  – en del arter i tempererte områder
****** Slekten *[[Plecia]]*  – artsrik, for det meste i tropene
**** Familien Hesperinidae
***** Slekten *[[Hesperinus]]*  – noen få arter, Europa, Asia og Amerika

## Eksterne lenker
*
Emmet County (Michigan)

**Emmet County** er et fylke i den amerikanske delstaten Michigan. Det ligger nord på den sørlige halvøya ved Michigansjøen og grenser mot Mackinac County i nord, Cheboygan County i øst og mot Charlevoix County i sør. 

Emmet Countys totale areal er 2&nbsp;285 km² hvorav 1&nbsp;703 km² er vann. I 2000 hadde fylket 31&nbsp;437 innbyggere og administrasjonssenteret ligger i byen Petoskey. 

Fylket ble grunnlagt i 1840 av land fra Mackinac County og het Tonedagana County frem til 1843 da det fikk sitt nåværende navn. Det har fått sitt navn etter den irske patrioten Robert Emmet som ble drept ved hengning i Dublin 23 år gammel.
## Eksterne lenker
*
Nephew

**Nephew** er en dansk rockegruppe dannet sent i 1996 av Simon Kvamm, Kristian Riis, Jonas Juul Jeppesen og Søren Arnholt. Bandet deltok i det danske mesterskapet i rock i 1996, men vant ikke konkurransen. Senere ble Jonas Juul Jeppesen erstattet av Kasper Toustrup, før bandet debuterte med albumet *Swimming Time* i 2000. Debutalbumet oppnådde ikke den helt store salgssuksessen, men i 2004 fikk bandet et stort gjennombrudd med albumet *USADSB*. Albumet inneholdt en rekke hitsingler som «Movieklip», «En Wannabe Darth Vader», «Superliga», «Ordenspoliti» og «Worst/Best Case Scenario».

Etter sin opptreden på Roskildefestivalen i 2007 ble livealbumet *[[07.07.07]]* gitt ut sammen med et konsertopptak på DVD.

Nephew er blant annet kjent for å blande dansk og engelsk språk i tekstene sine.

## Bandmedlemmer
* Simon Kvamm (vokal/keyboard/tekst), 1996&ndash;
* Kristian Riis (gitar), 1996&ndash;
* Jonas Juul Jeppesen (bass), 1996&ndash;1998
* Søren Arnholt (trommer), 1996&ndash;
* Kasper Toustrup (bass), 1998&ndash;
* René Munk Thalund (tangenter/alt mulig), 2005&ndash;

## Diskografi
* *Swimming Time*, 2000
* *[[USADSB]]*, 2004
* *Værsgo 2* (med sangen «Byens Hotel»), 2005
* *[[Interkom Kom Ind]]*, 2006
* *[[07.07.07]]*, 2007
* *[[DanmarkDenmark]]*, 2009

## Eksterne lenker
* 
*